คอยพี่ที่ท่าน้ำ! “เกศรา” นับวันรอ SOLAR แจงกรณีแก้งบ Q1/59-ตรวจสอบราคาหุ้น
คอยพี่ที่ท่าน้ำ! "เกศรา" นับวันรอ SOLAR แจงกรณีแก้งบ Q1/59-ตรวจสอบราคาหุ้น
2 มิ.ย. 2559

นางเกศรา มัญชุศรี กรรมการและผู้จัดการ ตลาดหลักทรัพย์แห่งประเทศไทย (ตลท.) เปิดเผยว่า ตลท.อยู่ระหว่างรอการชี้แจงเพิ่มเติมเกี่ยวกับการแก้ไขงบการเงินไตรมาส 1/59 ของ บริษัท โซลาร์ตรอน จำกัด (มหาชน) หรือ SOLAR จากที่ได้มีการสอบถามไปยังบริษัทดังกล่าวเป็นที่เรียบร้อยแล้ว
ก่อนหน้านี้บริษัทแจ้งว่ามีผลการดำเนินงานขาดทุนสุทธิที่ 21.62 ล้านบาท และได้มีการแก้ไขงบกลับมาเป็นขาดทุนอยู่ที่ 2.6 แสนบาท
อีกทั้งตลท.ยังมีการตรวจสอบไปในเรื่องของราคาหุ้นที่ปรับตัวเพิ่มขึ้นอย่างมาก โดยได้กลับมาดูในรายละเอียดของการซื้อขายว่ามีความผิดปกติหรือไม่
อย่างไรก็ตาม จากกรณีดังกล่าว มองว่าบริษัทจดทะเบียนไทยจะต้องมีความระมัดระวังในการให้ข้อมูล และต้องมีการแจ้งงบการเงินทุกๆ 3 เดือน เพื่อให้ผู้ลงทุนใช้ในการพิจารณาลงทุน และไม่ให้ข้อมูลคลาดเคลื่อน 